Աննա Չուլյան

**Աննա Հրայրի Չուլյան** (), գրադարանավար, գրականագիտության դոցենտ, բանասիրական գիտությունների թեկնածու, Հայաստանի ազգային գրադարանի տնօրեն։ 2021 թվականին Աննա Չուլյանը ընտրվել է Եվրասիական գրադարանային ասամբլեայի (БАЕ) փոխնախագահ։

### Կենսագրություն
Աննա  Չուլյանը ծնվել է Երևանում 1978 թ. հուլիսի 5-ին։ 1995 թ. ավարտել է Երևանի Լև Տոլստոյի անվան թիվ 128 դպրոցը։ 1995 թ. ընդունվել է Երևանի Վ. Բրյուսովի անվան պետական համալսարանի (ԲՊՀ) ռուսաց և օտար լեզուների ֆակուլտետի ռուս-իսպանական բաժինը։ Համալսարանը ավարտել է 2001 թ.-ին։

2004-2006 թվականներին աշխատել է Երևանի Ն. Զարյանի անվ. դպրոցում որպես ռուսաց լեզվի ուսուցչուհի։

2005-2010 թվականներին եղել է ԲՊՀ Համաշխարհային գրականության և մշակույթի ամբիոնի հայցորդ։ 2010 թվականին ՀՀ ԳԱԱ Մ. Աբեղյանի անվան գրականության ինստիտուտում պաշտպանել է «Կոնստանտին Բալմոնտը իսպանական գրականության թարգմանիչ և հետազոտող» թեմայով թեկնածուական ատենախոսությունը և ստացել  բանասիրական գիտությունների թեկնածուի աստիճան։

2006 թվականին ընդունվել է ԲՊՀ գրադարան որպես համալրման և մշակման բաժնի գրադարանավար։

2009 թվականից աշխատում  է  նաև որպես ԲՊՀ Համաշխարհային գրականության և մշակույթի ամբիոնի դասախոս։

2010 թվականից կազմակերպել է  «Բրյուսովյան ընթերցումներ» միջազգային գիտաժողովները։ Նույն թվականից  «Բրյուսովյան ընթերցումներ» գիտական հոդվածների ժողովածուների խմբագրական կազմի անդամ և պատասխանատու/թողարկող խմբագիրն է։ 2016 թ. Մոսկվայում լույս տեսած Վ. Բրյուսովի «Դրամատուրգիա» գրքի և  նույն թվականին ֆաքսիմիլե վերահրատարակված «Հայաստանի պոեզիա» գրքի հրատարակման պատասխանատուն է։ Կազմակերպել է մի շարք գրքերի շնորհանդեսներ, այդ թվում Մոսկվայում։

2010 թվականի ապրիլի 1-ին նշանակվել է «Բրյուսովյան գիտական կենտրոնի» ղեկավար։

2010 թվականի հոկտեմբերի 12-ին նշանակվել է ԲՊՀ գրադարանի ղեկավար՝ համատեղելով գիտական կենտրոնի ղեկավարի պաշտոնը և Վ. Բրյուսովի թանգարանի աշխատանքների համակարգումը։

2009-2012 թվականներին հեռակա սովորել է ՀՀ ԳԱԱ Գիտակրթական կենտրոնի մագիստրատուրայի «Գրադարանային և տեղեկատվական աղբյուրներ» բաժնում։ 2012 թվականին պաշտպանել է մագիստրոսական թեզ՝ «Համալսարանական պահոցների ստեղծումը և կիրառումը» թեմայով։

2014 թվականին ընտրվել է «Հայաստանի էլեկտրոնային գրադարանների կոնսորցիումի» նախագահ։

2015 թվականին նշանակվել է EIFL (Electronic Information for Libraries) միջազգային կազմակերպության հայաստանյան համակարգող։ 2015 թվականի հոկտեմբեր - 2018 թ. հոկտեմբեր եղել է ERASMUS+ CBHE LNSS («Գրադարանային ցանցի աջակցման ծառայություններ. Հայաստանի, Մոլդովայի և Բելառուսի գրադարանների արդիականացում գրադարանի աշխատակազմի մասնագիտական զարգացման և գրադարանների բարեփոխման միջոցով»)  ծրագրի Վ. Բրյուսովի անվ. պետական համալսարանի համակարգող։ 2019 թվականի հունվար - 2023 թվական եղել է ERASMUS+ CBHE MINERVA («Հետազոտության կառավարման և հանրահասանելի գիտության կարողությունների զարգացումը Մոլդովայի և Հայաստանի բուհերում») ծրագրի Վ. Բրյուսովի անվան պետական համալսարանի համակարգող։ https://brusov.am/hy/page_list/minerva/#sthash.IFTuzByO.dpbs

2019 թվականի ստացել է դոցենտի կոչում «Գրականագիտություն» մասնագիտությամբ։

2019 թվականին հիմնադրել է «Հայաստանի թվային գրադարանների ասոցիացիա» հասարակական կազմակերպությունը։

2020 թվականի մարտից դասավանդում է ՀՀ ԳԱԱ գիտակրթական կենտրոնի «Գրադարանային և տեղեկատվական աղբյուրներ» բաժնում։

2020-2023 օգոստոս եղել է Հայաստանի ազգային գրադարանի տնօրեն, 2023 թվականի օգոստոսից մինչ 2024 թվականի հունվար՝ Հայաստանի ազգային գրադարանի տնօրենի ժամանակավոր պաշտոնակատար, իսկ 2024 թվականի հունվարից մինչև օրս՝ Հայաստանի ազգային գրադարանի տնօրեն։

Մասնակցել է բազմաթիվ գիտաժողովների, վերապատրաստումների, այդ թվում արտասահմանում։ Հանդիսացել է հայաստանյան և միջազգային ծրագրերի համակարգող և փորձագետ ինպես գրադարանային, այնպես էլ գրականության ոլորտում։

### Մասնակցություն միջազգային ծրագրերին
#### Մասնակցություն միջազգային շարժունության ծրագրերին
2018 թվականի մարտի 19-23-Erasmus+ HE ծրագրի աշխատակազմի շարժունություն, Սալամանկայի համալսարանի գրադարան, Իսպանիա։

2015 թվականի սեպտեմբեր-հոկտեմբեր - Erasmus+ Ianus II ծրագրի աշխատակազմի շարժունություն, Իաշի Յոհան Կուզայի համալսարանի Միհայ Էմինեսկուի անվան կենտրոնական համալսարանի գրադարան, Ռումինիա։

### Մասնագիտական վերապատրաստումներ

### Մասնակցություն /ելույթ, ներկայացում/ միջազգային գիտաժողովներին, աշխատաժողովներին և սեմինարներին

#### Սեմինարներ

* Springer Nature Library Advisory Board Meeting, 12-14 June, Budapest, Hungary.
* How to write effective project proposals under Erasmus+ programme, 9 June, 2017, Yerevan
* English for Specific Purposes, 19-20 May, 2016, Yerevan
* English for Specific Purposes, 23-24 June, 2016, Yerevan
* Media Literacy, 28-30 June, 2016, Yerevan
* Moscow International Book Fair, 5-8 September, 2016, Moscow, Russia
* Festival Readings, 11-13 April, 2015, Yerevan-Byurakan, Armenia
* Public Administration and NGO Capacity Development, 16-17 October, 2014, Yerevan
* Enforcement and Protection of Copyright: Best International Practices, 15 April, 2014, Yerevan
* A Framework of Reference for Pluralistic Approaches to Languages and Cultures, 10-11 September, 2013, Yerevan

#### Մասնագիտական անդամակցություն

## Ծանոթագրություններ

## Արտաքին հղումներ
* http://nla.am/%d5%af%d5%a3%d5%b4%d5%bd-%d5%b6%d5%a1%d5%ad%d5%a1%d6%80%d5%a1%d6%80-%d5%a1%d6%80%d5%a1%d5%b5%d5%ab%d5%af-%d5%b0%d5%a1%d6%80%d5%b8%d6%82%d5%a9%d5%b5%d5%b8%d6%82%d5%b6%d5%b5%d5%a1%d5%b6%d5%b6-%d5%a1/
* «Առավոտ լուսո»։ Հաղորդման հյուրն է Աննա Չուլյանը։

Կատեգորիա:Բանասիրական գիտությունների թեկնածուներ
Կատեգորիա:Հայ բանասերներ
Կատեգորիա:Հայ գրադարանավարներ
Կատեգորիա:Հայ գրականագետներ
Կատեգորիա:Հայ թարգմանիչներ
Կատեգորիա:Հայաստանի ազգային գրադարանի տնօրեններ